**TROMJESEČNI PLAN I PROGRAM 2021. (X., XI., XII. mj.)**

Dječji vrtić pri PŠ Bosiljevo

Odgojno-obrazovna skupina: mješovita vrtićka skupina „Pčelice“

Odgajateljice: Sanja Halar i Brigita Halar

**TJELESNI I PSIHOMOTORNI RAZVOJ**

- poticanje samostalnosti prilikom izvođenja svakodnevnih radnji poput održavanja vlastite higijene (pravilno pranje ruku, umivanje, brisanje nosa, odijevanje te pravilno odlaganje odjeće i obuće), samostalno pospremanje sobe dnevnog boravka i igračaka, na njima predviđeno mjesto

- poticanje na djelovanje u neposrednom okruženju

- razvoj koordinacije i preciznosti u baratanju predmetima i prilikom pokreta (nošenje, grupiranje, slaganje, nizanje, sastavljanje, trčanje, hodanje, usvajanje poligona)

- razvoj fine motorike šake te prilagođavanje vještina problemskoj situaciji (držanje olovke, rezanje škaricama, otkopčavanje i zakopčavanje, lijepljenje, modeliranje..)

- razvoj psihomotornih sposobnosti u složenim vještinama (stvaranje pokreta uz ritam, glazbu i ples)

**SOCIJALNO EMOCIONALNI RAZVOJ I RAZVOJ LIČNOSTI:**

- razvoj pozitivne slike o sebi i okolini

- razvoj samopouzdanja, osjećaja sigurnosti, ljubavi i povjerenja u socijalnu okolinu

- razvoj samoregulacije i samokontrole te uspostava emocionalne stabilnosti (tolerancija na frustraciju, čekanje na red, poštivanje pravila, nenasilno rješavanje sukoba, razvoj zajedništva u radu skupine i u natjecateljskim i društvenim igrama)

- poticanje na razgovor i dogovaranje u igri, korištenje „čarobnih riječi“ i usvajanje osnovnih pravila ponašanja

- razvoj empatije prema djeci s poteškoćama u razvoju i poštivanje te prihvaćanje različitosti

**SPOZNAJNI RAZVOJ**

- razvoj prostorne, taktilne i vizualne percepcije uz razlikovanje odnosa među istima

- promatrati i pratiti promjene u prirodi i usvajati nove pojmove i spoznaje o istima ( promjena godišnjih doba jesen-zima, nastale promjene u prirodi, razlike u temperaturi, ostale klimatske promjene, promjene u životinjskom svijetu)

- ponašanje u skladu sa situacijom suzbijanja epidemije COVID-19, prihvaćanje novih pravila ponašanja

- osvještavanje o danima u tjednu i mjesecima (redoslijed, nazivi, karakteristike, godišnja doba)

- razvoj operativnog mišljenja (uspoređivanje, sličnosti i razlike, razvrstavanje, sparivanje, sortiranje…)

- bogaćenje znanja o bojama i procesu nastajanja sekundarnih boja (kontinuirano susretanje s duginim bojama, osnovne, sekundarne, miješanje boja, ne boje, jesenski tonovi…), koje su boje oko nas, koje je boje priroda, hrana, ljudi, životinje…

- poticanje na istraživanje kroz različite aktivnosti, otkrivanje uzročno-posljedičnih veza, logičko zaključivanje i razmišljanje

- upoznavanje s određenim vrstama životinja i istraživanje o istima (Gdje su nestali kukci? Što se događa sa šumskim životinjama? Upoznajemo domaće životinje, život na selu…)

- poticanje ekološke osviještenosti i održivog razvoja (briga o okolišu, recikliranje, štedljivost, suživot prirode i ljudi, praćenje promjena na biljkama, padanje lišća, kako nam izgledaju šume u jeseni/zimi, što su to jesenski plodovi…)

- poticanje interesa za obilježavanjem značajnih datuma: rođendani, Dani kruha, Svjetski dan zaštite životinja, Međunarodni dan djeteta, Svjetski dan vida, Dani hrvatske knjige, Svjetski dan hrane, Noć vještica (Halloween), blagdan Svih svetih, Dan sjećanja na žrtve Vukovara, Svjetski dan izumitelja, Sveti Nikola, blagdan Božića, Nova godina…)

**GOVOR, KOMUNIKACIJA, IZRAŽAVANJE, STVARANJE**

- probuditi interes za slušanje priča, prepričavanje

- poticanje slušne percepcije – usvajanje pjesmica, prepoznavanje ritma i rime

- bogaćenje rječnika novim pojmovima (boje, hrana, prirodni pojmovi, pojmovi vezani za jesen i zimu, recikliranje, očuvanje okoliša, pojmovi vezani za životinje, pojmovi vezani za nadolazeće blagdane i običaje ...) kroz priče i aktivnosti

- razvoj likovnog senzibiliteta za različita likovna sredstva i materijale (korištenje jesenskih plodova i prirodnih materijala u likovnom stvaralaštvu, korištenje vate, aluminijske folije, drvenih štapića i sl. pri izradi božićnih ukrasa)

- razvijanje pozitivnog odnosa prema knjizi i slikovnici kao izvoru znanja i kulture prema interesu djece i u svrhu poticanja djece na početno čitanje

- poticanje na razvoj mašte, kreativnosti i stvaralaštva u svim područjima izražavanja: likovno, glazbeno, govorno, scensko, izražavanje plesom i pokretom

- poticanje na izražavanje mišljenja, donošenje zaključaka, ideja i pronalaženje rješenja kroz istraživačke aktivnosti – samostalnim baratanjem i manipuliranjem predmetima, slobodnim djelovanjem u aktivnosti

**ORGANIZACIJSKI I MATERIJALNI UVJETI ZA OSTVARIVANJE ZADAĆA**

- izmijeniti i nadopuniti centre aktivnosti izradom manipulativnih, istraživačkih i jezičnih poticaja vezanih uz trenutni interes djece te prema potrebi

- kontinuirano nadopunjavanje likovnog centra novim materijalima (posebno pedagoški neoblikovanim)

- izmijeniti/nadopuniti izgled sobe dječjim radovima i prigodnim ukrasima te osmišljavanje novih centara aktivnosti

- nadopunjavanje istraživačko-spoznajnog centra poticajima i materijalima vezanim uz prirodu i zaštitu okoliša, poticajima vezanim uz vrste životinja, promjenama u prirodi…

- obogaćivanje SDB motivima u skladu s godišnjim dobom i promjenama u prirodi (lišće, snijeg, led, životinje)

- promjena poticaja u obiteljskom i građevnom centru kao „središtima“ interesa djece

- izmjena crteža na staklima prozora i vratima soba i zajedničkog prostora vrtića prema potrebi

- izmjena garderobnog prostora promjenom godišnjeg doba, važnih datuma i blagdana

- izmjena ukrasa na ulazu i u predvorju vrtića

- nabava materijala potrebnih za nesmetan rad i obilježavanje važnih datuma u ovom tromjesečju ( Svjetski dan knjige, Dani kruha, Svjetski dan vida, Svjetski dan zaštite životinja, Sv. Nikola, Božić…)

- izrada prigodne čestitke za proslavu dječjih rođendana, priprema rođendanske proslave

- izrada senzomotoričkih igračaka (ploča, slikovnica, tablica i sl.)

- svakodnevno adekvatno dokumentiranje dječjih aktivnosti i ponašanja

- svakodnevna suradnja s kuharicom J.R. i čistačicom I. L.

**AKTIVNOSTI ZA OSTVARIVANJE RAZVOJNIH ZADAĆA:**

**Tema: Svjetski dan zaštite životinja (04.10.)**

* upoznavanje sa zaštićenim životinjama (proučavanje fotografija, prepoznavanje)
* izrada zaštićenih životinja od papirnatih tanjura, papirnatih rolica, tempere i kolaž papira
* izrada plakata na temu zaštićenih životinja u RH ( predškola )

Tema: Jesenski plodovi

* istraživačke aktivnosti koje uključuju pronalaženje jesenskih plodova u prirodi, njihovo razvrstavanje i imenovanje
* suradnja s roditeljima radi prikupljanja jesenskih plodova
* obogaćivanje istraživačko-spoznajnog centra

Tema: Dani jabuka (20.10.)

* upoznavanje s različitim sortama jabuka
* prepoznavanje i razlikovanje boja, mirisa i okusa
* koje vitamine imamo u jabuci?
* Likovna aktivnost izrade staklenke s jabukama
* Otiskivanje oblika jabuka

**Tema: Svjetski dan hrane/Dani kruha(16.10.)**

* izrada hrane od papira, kartona, papira u boji, hamer papira, papirnatih tanjura
* organizacija centra „Trgovina“, izrada kartonskih polica i popunjavanje istih s izrađenom hranom, postavljanje blagajne, izrada novaca, izrada prodajnog štanda
* obilježavanje „Dana kruha“, proces nastajanja kruha, promatranje dizanja kvasca, pečenje kruha u suradnji s kuharicom J. R.

**Tema: Dan svih svetih (01.11.)**

* Izrada svijeća od papirnatih rolica, kolaž papira, tempera, ljepilo, škare
* Razgovor o značenju blagdana svih svetih

**Tema: Prvi dan jeseni (23.09.)**

* Promatranje promjena u prirodi
* Prepoznavanje jesenskih boja, proučavanje jesenskih plodova
* Istraživanje o tome što životinje rade u jesen
* Izrada jesenske lanterne (papirnate rolice, paus papir, jesensko lišće, tempere, špaga)
* Popunjavanje stabla u skupini jesenskim lišćem (izrada lišća od kolaž papira, hamer papira, popunjavanje stabla pravim lišćem)
* Izrada visilica za ukrašavanje SDB ( papirnati tanjuri, krep papir (smeđi, narančasti, žuti), papirnate rolice, špaga, lišće, ljepilo, škare)

**Tema: Sveti Nikola (6.12.)**

* Izrada čizmica, poklona, božićnih ukrasa (međusobno darivanje)
* Razumijevanje značenja blagdana sv. Nikole

**Tema: Božić (25.12.)**

* Izrada božićnih ukrasa, čestitki od drvenih štapića
* Ukrašavanje hodnika vrtića i SDB-a
* Izrada ukrasa za božićno drvce od pom- poma (crveni, bijeli, zeleni), ukrasi u obliku lizaljke
* Izrada ukrasa od prirodnih materijala ( češera, žireva...)
* Prodaja božićnih ukrasa

**SURADNJA SA STRUČNJACIMA, RODITELJIMA I DRUGIMA RADI OSTVARIVANJA POSTAVLJENIH ZADAĆA**

- suradnja s roditeljima kroz svakodnevnu komunikaciju u jutarnjem i popodnevnom dijelu dana (prenošenje bitnih informacija o proteklom danu njihova djeteta, bitne informacije o radu vrtića…) i putem viber grupe te web stranice

- suradnja s roditeljima putem individualnih informacija prema potrebi i interesima roditelja

- suradnja s roditeljima vezano za nabavu pedagoški neoblikovanih materijala i materijala potrebnih za realizaciju aktivnosti predviđenih u narednom tromjesečju ( prikupljanje jesenskih plodova, jesenskog lišća i sl.)

- komunikacija s roditeljima putem elektroničke pošte i viber grupe vezano za planiranje aktivnosti i promjena koje će se događati tijekom narednog tromjesečja

- suradnja s ravnateljicom M. B. i općinom Bosiljevo radi nabave potrebnih materijala za nesmetani rad s djecom i osiguravanje kvalitetnih i sigurnih uvjeta za rad s djecom

- svakodnevna suradnja s kuharicom J. R.

- suradnja sa zdravstvenom voditeljicom A. Ž. P.

**VAŽNI DATUMI:**

* 04.10. Svjetski dan zaštite životinja
* 16.10. Svjetski dan hrane/Dani kruha
* 20. 10. Dani jabuka
* 31.10. „Halloween“
* 01.11. Dan svih svetih
* 20.11. Svjetski dan djece
* 06.12. Sv.Nikola

**ROĐENDANI:**

* 25. 9. S. L. K.
* 18. 11. D. K.
* 19. 11. G. K.
* 12. 12. E. B.